Lager Briesen

Lager Briesen var okkupasjonsmaktens navn på Fredriksvern Verft i Stavern under den andre verdenskrig. Tyskerne benyttet område som depot og forlegning, men også som fange- og konsentrasjonsleir.

Lager Briesen skal ha vært Norges tredje største fangeleir under krigen, etter Grini og Falstad. Opptil 1 800 fanger skal ha vært internert i leiren på en gang.

Fra 1942 til 1944 ble Lager Briesen også brukt som transittleir for norske studenter og lærere før det ble sendt videre til konsentrasjonsleirer i Tyskland og Frankrike.

Fangeleiren huset også sovjetiske krigsfanger og i øvre del av leiren var det en massegrav. Et russisk gravminne med stjerne var plassert oppå graven, men ble fjernet under Operasjon Asfalt. Levningene etter fangene ble flyttet til Vestre Gravlund i Oslo.

Referanser

Eksterne lenker 

 «Vil ikke glemme den dystre historien», artikkel fra Østlands-Posten

Norge under andre verdenskrig
Fangeleirer i Norge under andre verdenskrig
Stavern
Larviks historie